Ainardus canonicus ęcclesię sancti Stephani de Bisuntio et Albericus frater ejus, laudante uxore sua Cecilia et filiis suis Constantino et Stephano, Ainardus quoque, nepos eorumdem Ainardi scilicet et Alberici, laudante uxore sua et filio suo Widone, concesserunt Deo et beate Marię cisterciensi fratribusque ibi Deo servientibus jure perpetuo possidendum quicquid habebant in michia quę vocari solet mansus Widonis de Bisontio. Testes predicti doni Ainardi clerici et doni nepotis ejus Ainardi et assensus in eodem dono predicte uxoris ejus et predicti filii Widonis eorum sunt hi: Landricus de Salins et soror ejus Hodierna, filiusque ejusdem Landrici Humbertus, Abraham de Salins, Martinus de eadem villa. Testes quoque predicti doni Alberici et uxoris ejus filiorumque eorumdem Constantini et Stephani isti sunt: predictus Landricus et soror ejus Hodierna, filius quoque ejusdem domine Stephanus clericus, Lambertus etiam clericus de Ponte Arleie avunculus prefatę uxoris Alberici, Ainardus nepos ejusdem Alberici, Rogerius de Abbans.